armvectores/hy_wikipedia_2023 huggingface dataset:
Աթիլա Քարաօսմանօղլու

Աթիլա Քարաօսմանօղլու (թուրքերեն՝ Atilla Karaosmanoğlu, սեպտեմբերի 20, 1932(1932-09-20), Մանիսա, Թուրքիա - նոյեմբերի 10, 2013(2013-11-10), Ստամբուլ, Թուրքիա), թուրք տնտեսագետ և պետական գործիչ։


== Կենսագրություն ==
Ծնվել է 1932 թվականի սեպտեմբերի 20-ին Մանիսում։ 1954 թվականին ավարտել է Անկարայի համալսարանի քաղաքագիտական ֆակուլտետը, այնուհետև դոկտորական աստիճան է ստացել Ստամբուլի համալսարանի տնտեսագիտության ֆակուլտետում։ Դասախոսել է Հարվարդի և Նյու Յորքի համալսարաններում։
Թուրքիա վերադառնալուց հետո աշխատել է պետական պլանավորման կազմակերպությունում։ Քարաօսմանօղլուն նաև զբաղեցնում էր Տնտեսական համագործակցության և զարգացման կազմակերպության գլխավոր խորհրդականի պաշտոնը։
1966 թվականից աշխատել է Համաշխարհային բանկում։ 1971 թվականին վարչապետ Նիհաթ Էրիմը նրան Անկարա է հրավիրել և նշանակել Էկոնոմիկայի համար պատասխանատու փոխվարչապետ։ Նույն թվականի դեկտեմբերի 3-ին Քարաօսմանօղլուն և կառավարության ևս 10 անդամ հրաժարական են տվել՝ հայտարարելով, որ իրենք հնարավորություն չունեն իրականացնել այն բարեփոխումները, որոնք նախատեսել էին։ Մեթին Թոքերի տվյալներով, Քարաօսմանօղլուն հայտարարել է, որ պաշտոնից հեռանալու պատճառը կառավարությունում տարաձայնություններն էին և հակամարտությունը էկոնոմիկայի և ֆինանսների նախարարությունների միջև։
Ավելի ուշ Քարաօսմանօղլուն վերադարձել է աշխատանքի Համաշխարհային բանկում։ Վերադառնալուց հետո նա այնտեղ աշխատել է 20 տարի և կարողացել է հասնել փոխնախագահի պաշտոնին։ 1994 թվականի նոյեմբերի 30-ին Քարաօսմանօղլուն հրաժարական է տվել։
Աթիլա Քարաօսմանօղլուն մահացել է 2013 թվականի նոյեմբերի 11-ին շնչառական անբավարարությունից։ Թաղված է Ստամբուլի Չենգելքեյ գերեզմանատանը։


== Ծանոթագրություններ ==
Կոզելշչինա (քաղաքատիպ ավան, Ուկրաինա)

Անվան այլ կիրառումների համար տե՛ս՝ ԿոզելշչինաԿոզելշչինա (ուկրաիներեն՝ Козельщина), քաղաքատիպ ավան Ուկրաինայի Պոլտավայի մարզի Կոզելշչինայի շրջանում։ Հիմնադրվել է 18-րդ դարում։
2001 թվականի տվյալներով Կոզելշչինա քաղաքատիպ ավանում բնակվում էր 4 434 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գրիզոլ (Էնայի գավառ)

Գրիզոլ (ֆր.՝ Grisolles), կոմունա Ֆրանսիայում, Պիկարդիա մարզի Էնա գավառում։ Մտնում է Սեն Կանտեն կանտոնի կազմի մեջ։ Հանդիսանում է Սեն Կանտենի շրջան։ Փոստային ինդեքս՝ 02210:
Համայնքի INSEE կոդ՝ 02356։


== Բնակչություն ==
Համայնքի բնակչությունը 2010 թվականին կազմում էր 193 մարդ։


== Տնտեսություն ==
2010 թվականի տվյալներով 133 աշխատունակ տարիքի մարդկանցից (15-64 տարեկան) 103-ը տնտեսապես ակտիվ էին, 30-ը անգործունակ (Ակտիվության ցուցանիշը - 77,4 %, 1999 թվականին եղել է՝ 82,5 %)։ 103 աշխատունակ բնակիչներից 87-ը աշխատում էին (47 տղամարդ և 40 կին), անաշխատանք էին 16-ը (8 տղամարդ և 8 կին)։ 30 անգործունակ մարդկանցից 11-ը աշակերտներ կամ ուսանողներ են, 13-ը թոշակառու, 6-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Գրան Ռոզուայի ազգային համալսարի վիճակագրությունը (ֆր.)
Պլոտկի (այլ կիրառումներ)

Պլոտկի, կարող է վերաբերել՝

Պլոտկի - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Պլոտկի - գյուղ Ռուսաստանի Սմոլենսկի մարզի Սիչովսկի շրջանի կազմում։
Պակ (արբանյակ)

Պակ (անգլ.՝ Puck), Ուրան մոլորակի արբանյակն է, հայտնաբերվել է «Վոյաջեր-2» ԱՄԿ-ի լուսանկարների վրա 1985 թվականի դեկտեմբերի 30-ին։ Այն սկզբում ստացել է S/1985 U 1 ժամանակավոր անվանում։ Հետագայում այն անվանվել է Կելտական դիցաբանության էլֆի անունով, որը նույնպես հանդիսանում է Շեքսպիրի Միջամառային գիշերվա երազ պիեսի հերոսը։ Արբանյակը նույնպես անվանվում է Ուրան XV:
Պակը Ուրանի ներքին, փոքր արբանյակներից ամենամեծն է։ Նրա չափերը գտնվում են Պորցիայի (մեծությամբ երկրորդ ներքին արբանյակը) և Միրանդայի (Ուրանի հինգ մեծ արբանյակներից ամենափոքրը)։ Պակի ուղեծիրը ընկնում է Ուրանի օղակների և Ուրանի խոշոր արբանյակներից առաջինի, Միրանդայի միջև։ Պակը մոտավորապես գնդաձև է և ունի մոտ 162 կմ տրամագիծ։ Բացի նրա ուղեծրից, 81 կմ շառավղից, և 0,11 մեծությամբ երկրաչափական ալբեդոյից այս արբանյակի մասին այլևս ոչինչ հայտնի չէ։
Բոլոր Վոյաջեր-2 կայանի միջոցով հայտնաբերված արբանյակներից, Պակը միակ արբանյակն էր, որը հայտնաբերվեց այնքան վաղ, որպեսզի հնարավոր լիներ վերածրագրավորել կայանը, արբանյակի ավելի մանրամասն լուսանկարներ կատարելու համար։ Լուսանկարները ցույց են տալիս, որ Պակը ունի մի փոքր ձգված սֆերոիդի ձև (առանցքների միջև հարաբերությունը կազմում է 0,97 ± 0,04): Այն ունի մուգ, խառնարաններով ծածկված մակերևույթ, գորշ է, և նրա սպեկտրի մեջ նկատվել են ջրային սառույցի նշաններ։ Արբանյակի վրա կան երեք մեծ անվանված խառնարաններ, որոնցից ամենամեծը ունի 45 կմ տրամագիծ։
Պակի ներքին կառուցվածքի մասին ոչինչ հայտնի չէ։ Այն հավանաբար կազմված է ջրային սառույցից և մուգ նյութից, որը գտնվել է օղակներում։ Այս մուգ նյութը հավանաբար քարեր են, կամ ռադիացիայի ենթարկված օրգանական միացություններ։ Պակի վրա գտնվող խառնարանների վրա բաց գույնի ճառագայթների բացակայությունը խոսում է այն մասին, որ արբանյակի կազմող նյութերը իրարից բաժանված չեն, և այն չունի միջուկ և մանտիա։


== Տես նաև ==
Ուրանի արբանյակներ
Ուրանի օղակներ
Պակի վրա երկրաբանական օբյեկտների ցանկ


== Ծանոթագրություններ ==


== Արտաքին հղումներ ==
Պակի տվյալները Archived 2011-09-27 at the Wayback Machine. ՆԱՍԱ-ի Արեգակնային համակարգի հետազոտություների կայքում
Ուրանի հայտնի արբանյակները (Սքոթ Շեփարդ)
Արմավաշեն (այլ կիրառումներ)

Արմավաշեն, կարող է վերաբերել՝

Արմավաշեն - գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում
Արմավաշեն - գետակ Արաքսի ավազանում, Նախիջևան գետի աջակողմյան վտակը
Աստերոիդների ցանկ (80901-81000)

Աստերոիդների ցանկ (80801-80900)  • Աստերոիդների ցանկ  • Աստերոիդների ցանկ (81001-81100)
 Աստերոիդների ցանկ (80801-80900)  • Աստերոիդների ցանկ  • Աստերոիդների ցանկ (81001-81100)


== Աղբյուր ==
«Discovery Circumstances: Numbered Minor Planets (80001)-(85000)»։ www.minorplanetcenter.net
Արմելա Առաքելյան

Արմելա Համբարձումի Առաքելյան (հունվարի 14, 1945(1945-01-14), Խնածախ, ԼՂԻՄ, ԽՍՀՄ), խորհրդային հայ դերասանուհի։ ԼՂՀ վաստակավոր արտիստ (2008)։


== Կենսագրություն ==
Արմելա Առաքելյանը ծնվել է 1945 թվականի հունվարի 14-ին Ասկերանի շրջանի Խնածախ (Լեռնավան) գյուղում։ 1962 թվականից՝ Ստեփանակերտի դրամատիկական թատրոնի դերասանուհի։


== Դերերը թատրոնում ==


== Ծանոթագրություններ ==
Գրոմադսկոե (գյուղ, Կոմպանեևսկի շրջան)

Անվան այլ կիրառումների համար տե՛ս՝ ԳրոմադսկոեԳրոմադսկոե (ուկրաիներեն՝ Громадське), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Գրոմադսկոե գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սերգեյ Բլեկ-Աբրամովիչ

Սերգեյ Իվանովիչ Բլեկ-Աբրամովիչ (իսկական ազգանունը՝ Աբրամովիչ, հոկտեմբերի 10, 1895(1895-10-10), Սարատով, Ռուսական կայսրություն - 1942), ռուս գրող-ծովանկարիչ։


== Կենսագրություն ==
Ծնվել է երկաթուղային ծառայողի ընտանիքում։ Ավարտել է Սանկտ-Պետերբուրգի ռեալական ուսումնարանը, սովորել է Սանկտ-Պետերբուրգի պոլիտեխնիկական ինստիտուտի նավաշինության բաժնում։
1915 թվականին ստացել է միչմանի կոչում, ավարտելով գարդեմարինյան դասընթացները՝ միչմանի առաջին սպայական աստիճան է ստացել, ծառայել է «Ցեսարևիչ» («Քաղաքացի») գծանավի վրա՝ որպես նավի վերահսկիչ։ Մասնակցել է Մոոնզունդյան ճակատամարտին՝ լինելով գծանավի նավախելի 12-դյույմանոց զրահաշտարակի հրամանատարը։ Նավի կոմիտեի անդամ։
1918 թվականի մասնակցել է Բալթյան նավատորմի Սառցային արշավանքին։
1919 թվականին ծառայել է Վոլգա-Կասպյան ֆլոտիլիայում, մասնակցել է Ելաբուրգի և Պերմի առումներին։
1920 թվականից ծառայել է բալթյան նավատորմում, եղել է շարժիչային սակրավորների խմբի ղեկավար, «Ինժեներ-մեխանիկ Զվերև» կործանիչի հրամանատար, Բալթիկ ծովի ռազմածովային ուժերի հրամանատարության ֆլագմանի ավագ քարտուղար։
1922 թվականից գտնվել է Հեռավոր Արևելքում, եղել է «Սվերդլով» մոնիտորի (զրահանավ) հրամանատարը։
1927 թվականից եղել է «Ժելեզնյակով» կործանիչի հրամանատարը Բալթյան նավատորմում, 1928 թվականից ուղարկվել է պահեստազոր.։
Մեծ Հայրենական պատերազմի սկզբից մոբիլիզացվել է որպես 3-րդ կարգի կապիտան՝ զբաղեցնելով Բալթյան Կարմիր Նավատորմի «Կիրով» հածանավի բազմատիրաժ թերթի խմբագրի պաշտոնը։
1941 թվականի դեկտեմբերին ձերբակալվել է պարտվողական տրամադրություններ ունենալու մեղադրանքով (փորձել է հածանավը հանձնել թշնամուն, ընդդիմացել է Լենինգրադը հանձնելու դեպքում հածանավը պայթեցնելու հրամանատարության մտադրություններին), դատապարտվել է տաս տարվա ազատազրկման, մահացել է բանտում՝ դիզենտերիայից։


== Գործունեություն ==
Գրել է ավելի քան 1000 ակնարկներ, 160 պատմվածքներ, մի քանի ռադիոպիեսներ՝ «Կարմիր նավաստի» թերթի համար, այդ թվում՝ «Ռուսները Միջերկրական ծովում», «Հյուսիս-ծովայինները», «Կապիտան-լեյտենանտ Լազոն»։ Նրա սցենարով նկարահանվել է «Նավաստիներ» ֆիլմը (1939)։ Յակուտիայում ջրագրական արշավախմբի անդամ է եղել, ականադիր «Ամուր» նավի վրա մասնակցել է ՊԱՔԱՄ-ի (Պաշտպանության, ավիացիոն և քիմիական շինությունների աջակցության միություն, ռուս.՝ ОСОАВИАХИМ ) ծովային սեկցիաների աշխատանքներին։
Նրա աշխատանքներից առավել հայտնի են «Ջրագրի գրառումներ» ճամփորդական ակնարկները (1934) և «Անտեսանելի ծովակալը» վեպը՝ Մոոնզունդյան ճակատամարտի մասին։


== Ծանոթագրություններ ==
Անջելո Դանդի

Անջելո Դանդի (անգլ.՝ Angelo Dundee, ծնյալ Անջելո Միրենա, օգոստոսի 30, 1921(1921-08-30), Ֆիլադելֆիա, Փենսիլվանիա, ԱՄՆ - փետրվարի 1, 2012(2012-02-01), Տամպա, Ֆլորիդա, ԱՄՆ), բռնցքամարտի ամերիկացի նշանավոր մարզիչ, որն իր կարիերայի ընթացքում աշխարհի մեկ տասնյակից ավելի չեմպիոններ է պատրաստել այդ մարզաձևի տարբեր քաշային կարգերում։ Ընդ որում՝ բազմաթիվ նշանավոր բռնցքամարտիկների թվում մարզել է նաև Մոհամեդ Ալիին, Շուգար Ռեյ Լեոնարդին, Ջորջ Ֆորմանին, Թոմաս Փինքլոնին, Կարմեն Բազիլիոյին, Վիլֆրեդո Գոմեսին, Վիլլի Պաստրանոյին։ Ի տարբերություն Ֆիլադելֆիայում ծնված ու հասակ առած մարզիչների մեծ մասի՝ Դանդին գերադասում էր բռնցքամարտի դասական (գործնականում՝ եվրոպական) տեխնիկան և մեղմ վերաբերմունք էր դրսևորում բռնցքամարտիկների հետ աշխատելիս։ Մուհամեդ Ալին իր նախկին մարզիչներին համեմատում էր ստրկատերերի հետ և հատուկ շեշտում, որ նրանց հակառակ՝ Անջելո Դանդին իրենց համատեղ բազմամյա աշխատանքի ընթացքում ոչ մի անգամ իր ձայնը չի բարձրացրել։


== Հիշատակ ==
1994 թվականին Անջելո Դանդիի անունը հավերժացվել է Բռնցքամարտի միջազգային փառքի սրահում։
«Ալի» կինոնկարում Դանդիի դերը կատարել է դերասան Ռոն Սիլվերը։
«Մեծագույնը» կինոնկարում Դանդիի դերը կատարել է դերասան Էռնեստ Բորգնայնը։


== Գրականություն ==
My View From the Corner: A Life in Boxing (2009) (ինքնակենսագրություն)


== Ծանոթագրություններ ==


== Արտաքին հղումներ ==
Angelo Dundee Video Interview
Dundee Signs With Golden Boy Promotions
Angelo Dundee Talks Heavyweights
Սերմետ

Սերմետ, գյուղ Արևմտյան Հայաստանում, Բիթլիսի վիլայեթի Շիրվանի գավառակում կամ Խիզանի գավառակում։ Գտնվում էր Խիզան գյուղաքաղաքից 8 կմ հարավ-արևմուտք՝ Խիզան գետի աջ վտակներից մեկի հովտում։


== Պատմություն ==
Բնակչությունը կոտորվել է 1895 թվականի ջարդերի ժամանակ։ Կենդանի մնացածները բռնի մուսուլմանացվել են։


== Բնակչություն ==
Եղել է հայաբնակ գյուղ։


== Պատմամշակութային կառույցներ ==
Սերմետն ուներ Ս. Մարիամ անունով հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Չիֆթլիկ (Շապին Գարահիսարի գավառ, կենտրոնից արևելք)

Անվան այլ կիրառումների համար տե՛ս՝ Չիֆթլիկ (այլ կիրառումներ)Չիֆթլիկ, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։ Գտնվում էր Շապին Գարահիսար քաղաքից 28 կմ արևելք, սարավանդի վրա։


== Բնակչություն ==
XX դարի սկզբին ուներ 15 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Բորակայ

Բորակայ (անգլ. Boracay), կղզի Ֆիլիպինյան կղզեխմբում:


== Աշխարհագրություն ==
Գտնվում է Պանայ կղզուց 2 կմ հյուսիս։ Կղզին 10.32 կմ2 է, չափը՝ 7-ը 4 կիլոմետրի վրա։


== Էկոնոմիկա ==
Ֆիլիպինյան կղզիախմբում Բորակայը հիմնական հանգստի կենտրոններից է, լողափերը հարմար են դայվինգի համար։ Կղզու հիմնական տեսարժան վայրը՝ Սպիտակ լողփն է (անգլ. White Beach)։


== Արտաքին հղումներ ==
Բորկայ կղզին Ֆիլիպինների շքամութքը RU
Բորկայը նկարներում Archived 2016-03-05 at the Wayback Machine. Գեմոզանկիից
Բորկայի մայրամուտը Polikarpov.info
/боракай/ Բորկայի կյանքը Archived 2016-03-05 at the Wayback Machine. QLook.At


== Ծանոթագրություններ ==
Սի Էն աշտարակ

Կանադական աշտարակ (անգլ.՝ CN Tower, ֆր.՝ CN Tour), համաշխարհային ճանաչում ունեցող աշտարակ Կանադայում։ Կանադական աշտարակը կամ CN աշտարակը աշխարհի ամենաբարձր կանգնած շինություններից է, որը գտնվում է Կանադայի Տորոնտո քաղաքում։ Գետնից մինչև գագաթ նրա բարձրությունը 553,3 մետր է։ Աշտարակի շինարարությունը սկսվել է 1976 թվականին։ Շինարարության վրա ծախսվել է ավելի քան 63 միլիոն ԱՄՆ դոլար։


== Կառուցում ==
Նրա կառուցման նպատակը հեռուստատեսային ազդանշանի որակը լավացնելն է, քանի որ երկնաքերներն արգելափակում էին այն։ Ամեն տարի մոտ 2 միլիոն մարդ է բարձրանում 44 մետր բարձրության վրա գտնվող «Սքայ Փոդ», որն աշխարհի ամենաբարձր դիտարանն է։ Այս շինության ներսում գտնվում է 73 վերելակ, որոնք գրեթե ոչ մի վայրկյան չեն գտնվում դադարի վիճակում։ Շենքը նաև ունի 6500 լուսամուտ։ Գիշերները լուսավորվում է գունավոր լույսերով։ Նրանց գույները տարբեր տոների ժամանակ տարբեր են. Կանադայի անկախության օրը (Հուլիսի 4, անկախություն Անգլիայից) վառվում են կարմիր-կապույտ-սպիտակ, Սուրբ Պատրիկի օրը կանաչ և այլն։ Շինության վերևում գտնվող ձողը օդապարիկների համար է։ Աշտարակի վերին հեռախոսային աշտարակը կառուցվել է աշտարակի կառուցումից ավելի ուշ։ Նրա գոյության առաջին տասը տարիների ընթացքում կայծակը շանթարգելին հարվածել է 68 անգամ։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Քաղաքի և աշտարակի մասին
Աշտարակի կառուցում Archived 2008-04-12 at the Wayback Machine.
Հիբրիդ

Հիբրիդ (լատ.` hibrida, hybrida` խառնածին), ժառանգականորեն տարբեր երկու օրգանիզմների խաչասերումից ստացված սեռական սերունդ։
Խաչասերվող օրգանիզմները կոչվում են ծնողական ձևեր և նշանակվում են լատիներեն այբուբենի՝ p տառով, մայրական ձևը կամ իգական անհատը՝ ? նշանով, հայրականը՝ d խաչասերումը՝ x նշանով, հիբրիդային առաջին սերունդը՝ լատիներեն F տառով և 1 ինդեքսով՝ F1, երկրորդ սերունդը՝ F2 և այլն։
Մորեկ

Մորեկ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Թաթար (Զանգեզուրի գավառ)

Թաթար, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1908 թվականին ուներ 635 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բուդի (գյուղ, Տրոստյանեցի շրջան)

Անվան այլ կիրառումների համար տե՛ս՝ ԲուդիԲուդի (ուկրաիներեն՝ Буди), գյուղ Ուկրաինայի Վիննիցայի մարզի Տրոստյանեցի շրջանում։
2001 թվականի տվյալներով Բուդի գյուղում բնակվում էր 1 290 մարդ։ Բնակավայրը զբաղեցնում է 1,92 կմ² տարածք։ Բնակչության խտությունը կազմում էր 671,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ամերիկայի սիրտը

«Ամերիկայի սիրտը»(անգլ.՝ Heart of America), ռեժիսոր Ուվե Բոլի 2002 թվականի դրամատիկ ֆիլմը, որը պատմում է դպրոցում հրաձգության հորինված դեպքի մասին։ 


== Սյուժե ==
Ֆիլմի իրադարձությունները ընթանում են Ռիվերտոն քաղաքում (ԱՄՆ), ամառային արձակուրդի մեկնարկից առաջ` վերջին ուսումնական օրը։ Ցուցադրվում է դպրոցի երկու վտարվածների (Դանիել և Բարի) կյանքը, ովքեր երկար տարիներ նվաստացվել են ինչպես դպրոցում, այնպես էլ դպրոցի սահմաններից դուրս։ Ինչպես նաև այս դպրոցի ուսուցիչների և այլ աշակերտների ( հղի աղջկա և նրա ընկերոջ, թմրամոլ Դարայի, տնօրենի դուստր`Կարենի և նրա ընկերոջ) պատմությունները։ Բայց նրանցից շատերի համար դպրոցի վերջին օրը կդառնա նրանց կյանքի վերջին օրը, քանի որ Դանիելն ու Բերին, ինչպես նաև նրանց միացած թմրամոլ Դարան, որոշում են դպրոցում հրաձգություն կազմակերպել։
Դասի ընթացքում Դանիելը նախ սպանում է ծաղրողներից մեկին ՝ Պոլին, զուգարանում։ Այնուհետև նա դպրոցի միջանցքում կրակում է ևս երկու վիրավորողների վրա, ինչպես նաև պատահաբար սպանում է հղի աղջկա ընկերոջը։ Այս պահին Դարան, մտնելով դասարան, կրակում է գրականության ուսուցչի և Կարենի վրա։ Դրանից հետո միայն նրա դասընկեր Դոնին կարողանում է կանգնեցնել նրան։
Զուգահեռաբար, ցույց է տրվում, որ Բերին որոշել է չմասնակցել գործընթացին ՝ համարելով, որ «իր մասին հայտնելու» այլ եղանակներ էլ կան։ Այդժամ տեղի է ունենում ևս մեկ կրակոց (ենթադրաբար Դանիելի ինքնասպանությունը)։
Ֆիլմն ավարտվում է լուրերի թողարկումով, որում հաղորդվում է 7 մարդու, այդ թվում ՝ Դանիելի, մահվան և Դարայի կալանքի մասին։ Դրանից հետո կադրի ձայնը հաղորդում է Ամերիկայի դպրոցների վրա նման հարձակումների մասին 


== Դերերում ==


== Ֆիլմի թողարկում ==
2002 թ. սեպտեմբերի 5 - պրեմիերան Գերմանիայում` Օլդենբուրգի միջազգային կինոփառատոնում։
2003 թ. փետրվարի 13 - ԱՄՆ-ի թողարկում։
2003 թ. մայիսի 17 - ֆիլմի ցուցադրվել է Ֆրանսիայում Կաննի կինոփառատոնում։
2003 թ. սեպտեմբերի 11 - ֆիլմը թողարկվել է DVD տարբերակով Գերմանիայում։
2005 թ. հունիսի 15 - ֆիլմը թողարկվել է տեսանյութով Հունգարիայում։
2007 թ. սեպտեմբերի  29 - ֆիլմի ցուցադրվել է Կանադայում Էդմոնտոնի միջազգային կինոփառատոնում։


== Հետաքրքիր փաստեր ==
Ֆիլմը նկարահանվել է Վանկուվերում (Կանադա)։


== Ծանոթագրություններ ==
Աստերոիդների ցանկ (170901-171000)

Աստերոիդների ցանկ (170801-170900)  • Աստերոիդների ցանկ  • Աստերոիդների ցանկ (171001-171100)
 Աստերոիդների ցանկ (170801-170900)  • Աստերոիդների ցանկ  • Աստերոիդների ցանկ (171001-171100)
Բյուզանդիայի օքսֆորդյան բառարան

Բյուզանդիայի օքսֆորդյան բառարան (անգլ.՝ The Oxford Dictionary of Byzantium, կրճատ՝ ODB), եռահատոր պատմական բառարան, որը հրատարակվել է 1991 թվականի հունիսին՝ Օքսֆորդի համալսարանի հրատարակչության կողմից։ Բյուզանդական կայսրության մասին պարունակում է բազմակողմանի տեղեկատվություն։ Գլխավոր խմբագիրը Ալեքսանդր Կաժդանն է։


== Նկարագրություն ==
Բառարանը հասանելի է ինչպես տպագիր, այնպես էլ էլեկտրոնային տարբերակով «The Oxford Digital Reference Shelf»-ում (գրանցման ժամանակ միայն)։
Բառարանում առկա է 5000-ից ավելի հոդվածներ, որոնք ընդգրկում են Բյուզանդիայի պատմության ողջ ընթացքը։ Թերթը պարունակում է ականավոր քաղաքական և գրական գործիչների մասին կենսագրական տեղեկություններ, մանրամասն հոդվածներ կրոնական, սոցիալական, մշակութային, իրավական-քաղաքական թեմաներով։ Մշակութային թեմաները ներառում է երաժշտություն, աստվածաբանություն և արվեստ։ Հայտնաբերվել է նաև հարցեր ռազմական արվեստի, ժողովրդագրության, կրթության, գյուղատնտեսության, առևտրի, գիտության, փիլիսոփայության և բժշկության մասին։
Բառարանում կա ավելի քան 200 նկարազարդումներ, աղյուսակներ և քարտեզներ, որոնք ծառայում են որպես բյուզանդական քաղաքակրթությունը ուսումնասիրելու տեղեկատու նյութ։


== Մրցանակներ ==
Բյուզանդիայի օքսֆորդյան բառարանն արժանացել է բազմաթիվ մրցանակների, այդ թվում.

1991 թ. — Reference Reviews Մրցանակ։ Լավագույն մասնագիտական տեղեկատու հրատարակություն։
1991 թ. — R. R. Hawkins Award: Առավել լուրջ մասնագիտական տեղեկատուի կամ գիտական հրատարակությունը։


== Ծանոթագրություններ ==


== Արտաքին հղումներ ==
The Oxford Dictionary of Byzantium. Оксфордский Византийский словарь (в трех томах)
Stitches

«Stitches», երգ՝ ձայնագրված կանադացի երգիչ և կոմպոզիտոր Շոն Մենդեսի կողմից՝ իր դեբյուտային Handwritten ալբոմի համար, որը թողարկվել է 2015 թվականի մայիսի 5-ին Island և Republic լեյբլների որպես երրորդ սինգլ։ Երգը գրվել է Danny Parker-ի, Teddy Geiger-ի, Daniel Kyriakides-ի կողմից, պրոդյուսերներն են Daylight-ը, Teddy Geiger-ը, Danny Parker-ը։ Սինգլը զբաղեցրել է առաջին հորիզոնականը Միացյալ Թագավորության հիթ-շքերթում (UK Singles Chart) և շատ երկրներում մտել է առաջին տասնյակի մեջ։ 2015 թվականին նոմինացվել է Teen Choice Awards մրցանակին։ Տեսահոլովակը ունի մեծ հայտնիություն, իսկ ԱՄՆ-ում վաճառված օրինակների քանակը գերազանցել է 2 միլիոնը։


== Առևտրական ձեռքբերումները ==
«Stitches»-ը հասել է բրիտանական հիթ-շքերթի առաջին հորիզոնականը։ Billboard Hot 100—ում զբաղեցրել է չորրորդ հորիզոնականը։ Ինչպես նաև երգը Adult Contemporary և Mainstream Top 40 (Pop Songs) շքերթներում զբաղեցրել է առաջին հորիզոնականը.: ԱՄՆ-ում վիճակագրությունը գերազանցել է 2 միլիոն պատճենը և այն ստեցել է 4-կրտ. պլատինի կարգավիճակ։ և ինչպես նաև պլատինի կարգավիճակ Ավստրալիայի Australian Recording Industry Association (ARIA)-ում։


== Տեսակոլովակ ==
Տեսահոլովակի ռեժիսորն է Jon Jon Augustavo-ը, իսկ պրեմիերան տեղի է ունեցե 2015 թվականի մարտի 18-ին։
2015 թվականի հուլիսին թողարկվել է հոլովակի ակուստիկ տարբերակը՝ դուետ ամերիկյան դերասանուհի և երգչուհի Հեյլի Սթեյնֆելդի հետ։


== Քննադատություններ ==
Ներառված է 2016 թվականի Billboard-ի տարբերակի ԱՄՆ-ի լավագույն հիթերի վերջնական ցանկի մեջ (23-րդ հորիզոնական)։ Նոմինացվել է Teen Choice Awards-ի (2015) պատանեկան Choice Music Single: Male Artist մրցանակին։


== Կենդանի կատարումներ ==
Մենդեսը երգը կենդանի երգել է մի քանի հեռուստաշոուների ժամանակ, այդ թվում Good Morning America (2015 թվականի ապրիլի 17), The Ellen DeGeneres Show (2015 թվականի ապրիլի 29)Conan, ինչպես նաև 2015 Much Music Video Awards (2015 թվականի հունիսի 21), 2016 People’s Choice Awards հանդիսակարգերի ժամանակ, 2016 People’s Choice Awards:


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
«Stitches» ՅուԹյուբում (ավելի քան 950 մլն դիտում)
Քոնրադ Հոլթ

Քոնրադ Հոլթ (անգլ.՝ Conrad Holt, ծնվ.՝ հուլիսի 9, 1993, Ուիչիտո), ամերիկացի շախմատիստ, գրոսմայստեր (2012)։ 2014 թվականի օգոստոսին Հոլթը հաղթել է ԱՄՆ-ի բաց առաջնությունում։ Բաժանելով առաջին հորիզոնականը՝ նա հաղթեց լրացուցիչ պարտիաներում և հռչակվեց ԱՄՆ-ի չեմպիոն։


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Անձնական էջը ՖԻԴԵ-ի կայքում
Անձնական էջը Chessgames բազայում
Անձնական էջը 365chess.com կայքում
Արթուր Գևորգյան

Արթուր Սամվելի Գևորգյան (ապրիլի 1, 1975(1975-04-01), Երևան, Հայկական ԽՍՀ, ԽՍՀՄ), Ազգային Ժողովի նախկին պատգամավոր, նախկին թեթևքաշային բռնցքամարտիկ և Դավիթաշեն վարչական շրջանի նախկին ղեկավար։ Հանդես է եկել 1996 թ.-ի Ատլանտայի և 2000 թ-ի Սիդնեյի օլիմպիական խաղերում։
Հետախուզվում է ապօրինի հարստանալու մեղադրանքով։


== Կենսագրություն ==
Ավարտել է Դավիթաշենի Թիվ 189 միջնակարգ դպրոցը (այժմ` ավագ դպրոց)։
1987 թվականից զբաղվել է բռնցքամարտով։ 1989 թ. դարձել է ԽՍՀՄ պատանեկան առաջնության հաղթող՝ լրացնելով սպորտի վարպետի նորման։ 1991 թ. ընդունվել է «Մյուդ» իրավաբանական ինստիտուտի իրավաբանական ֆակուլտետը։ 1994-1996 թթ. ծառայել է հայկական բանակում։ 1996 թ-ին ընդունվել և 2000 թ-ին ավարտել է Երևանի ֆիզիկական կուլտուրայի պետական ինստիտուտը։ 1998 թ. անունը գրանցվել է ՖԿՊԻ-ի դյուցազնագրքում։ Այնուհետեւ ավարտել է Երեւանի պետական համալսարանի «միջազգային հարաբերություններ» ֆակուլտետի մագիստրատուրան։
1996 թվականին Ատլանտայում կայացած 26-րդ օլիմպիական խաղերում գրավել է հինգերորդ տեղը՝ հանդիպումներից մեկում պարտություն կրելով Ֆլոյդ Մեյվեդերից,, ով ներկա պահին հանդիսանում է աշխարհի ամենահարուստ մարզիկներից մեկը։ Ստացել է միջազգային կարգի սպորտի վարպետի կոչում։ 1998 թվականին դարձել է Եվրոպայի առաջնության մրցանակակիր։ 2000 թ. մասնակցել է Սիդնեյի օլիմպիական խաղերին։ 1995-2002 թթ. դարձել է միջազգային մրցաշարերի հաղթող, ինչպես սիրողական, այնպես էլ պրոֆեսիոնալ ռինգում։
2005-2008 թթ. եղել է Երևանի Դավթաշեն համայնքի ղեկավարի տեղակալ։ 2008 թ. մայիսի 18-ին ընտրվել է Դավթաշեն համայնքի ղեկավար։ 2009 թ-ի հունիսի 15-ին նշանակվել է Երևան քաղաքի Դավթաշեն վարչական շրջանի ղեկավար։
ՀՀԿ խորհրդի անդամ է եղել, Դավթաշեն համայնքի ՀՀԿ տարածքային կազմակերպության խորհրդի նախագահն է եղել։
2013 թ. ընտրվել է ՀՀ բռնցքամարտի ֆեդերացիայի նախագահ։
2012 և 2017 թթ․ մեծամասնական ընտրակարգով ընտրվել է ԱԺ պատգամավոր։
2018 թ․ դուրս է եկել ՀՀԿ կուսակցությունից ու հեռացել քաղաքականությունից։
2012թ. պարգեւատրվել է Երեւանի  քաղաքապետի ոսկե մեդալով։
2014 թ. պարգևատրվել է ԱԺ Պատվո մեդալով՝ հայկական սպորտի զարգացման և բարգավաճման գործում ունեցած ավանդի համար։


== Քրեական գործ ==
Արթուր Գևորգյանը 2020 թվականի ապրիլին ներգրավվել է որպես մեղադրյալ հայտարարագրման ենթակա գույքը թաքցնելու և ապօրինի հարստանալու համար։ Դատարանը նրան կալանավորելու որոշում է կայացրել։


== Ընտանիք ==
Ամուսնացած է, ունի երկու դուստր և մեկ որդի։ ՀՀ նախկին ոստիկանապետ Վլադիմիր Գասպարյանի փեսան է։


== Ծանոթագրություններ ==


== Արտաքին հղումներ ==
Էջը Սպորտ-ռեֆերենսում Archived 2009-08-04 at the Wayback Machine.(անգլ.)
Էջը Դավթաշենի պաշտոնական կայքում Archived 2012-01-14 at the Wayback Machine.(հայ.)
Փութկա գյուղ

Փութկա գյուղ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Տիրանոզավր ռեքս

Տիրանոզավր ռեքսը (անգլ.՝ Tyrannosaurus , «բռնակալ մողես արքա») ապրել է մոտ 70 միլիոն տարի առաջ։ Ավելի քան 12 մետրերկարությամբ և մարդուց 3 անգամ բարձր այս դինոզավրը ամենախոշոր և ամենադաժան արարածներից էր, որ երբևիցե գոյություն է ունեցել երկրի վրա։


== Պատմություն ==
Ամբաղջական բրածո կնախքներ հազվադեպ են հանդիպում, սակայն 1990 թվականին Ամերիկայում հայդնաբերվել են տիրանոզավրի երկու գրեթե ամբողջական կմախքներ։ 
Ուսումնասիրելով դրանք տիրանոզավրերի այլ կմախքներ՝ մասնագետները համոզվեցին, որ, ի տարբերություն մեր օրերի գիշատիչ կենդանիներ, օրինակ՝ առյուծների և վագրերի, էգ տիրանոզավրը հավանաբար ավելի մեծ է եղել արուից։ Տիրանոզավրն ուներ 18 սմ երկարության հասնող ատամներ։ Նրա ատամների ծայրերը ածելու նման սուր էին, որոնցով խոցում էր որսին, իսկ սղոցանման եզրերով կտրում էր միսը։ Չափահաս տիրանոզավրը ուներ 50-100 ատամ, և եթե մեկն ընկնում էր, մյուսն էր աճում դրա փոխարեն։ Տիրանոզավրի թաթերը չափազանց փոքր էին զոհին ճանկելու համար։ Դրանք չէին հասնում անգամ բերանին։ 

 Նրա գլուխը և ատամները այնքան ուժեղ ու ոչ ոչնչացնող էին, որ որս բռնելու համար թաթերնբ անհրաժեշտ չէին։ Որոշ մասնագետներ կարծում են, թե տիրանոզավրը լեշեր են եղել, կերել են մահացած կենդանիներ և գողացել են այլ գիշատիչների որսը։ Մյուսների կարծիքով՝ նա կարող էլ վազել ռնգեղջուրի պես արագ (ժամում 50 կմ) և կատաղի որսորդ էր։ Վերջին հայտնագործությունները ցույց են տալիս, որ կարող էր անել և՛ մեկը, և՛ մյուսը։ Մի ժամանակ մասնագետները կարծում էին, թե տիրոնազավրերը կանգնում էին ուղիղ և քայլում էին դանդաղ՝ քարշ տալով պոչը գետնի վրայով։ Ուսումնասիրելով ավելի ամբողջական կմախքները՝ այժմ ենթադրում են, որ տիրանոզավրը թեքվում էր առաջ, պոչը տնկում էր հավասառակշռությունը պահելու համար և կարողանում էր արագ վաղել։ Դատելով գանգից և ուղեղի չափից՝ ունեցել է լավ տեսողություն ու լսողություն, ինչպես նաև հոտի գերազանց զգացողություն։


== Ծանոթագրություններ ==
Վիտավա (գյուղ, Նովոազովսկի շրջան)

Անվան այլ կիրառումների համար տե՛ս՝ Վիտավա (այլ կիրառումներ)Վիտավա (ուկրաիներեն՝ Вітава), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Վիտավա գյուղում բնակվում էր 68 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եվգենի Լուցենկո

Եվգենի Օլեգովիչ Լուցենկո (ռուս.՝ Евгений Олегович Луценко, փետրվարի 25, 1987(1987-02-25), Օրենբուրգ, ՌԽՖՍՀ, ԽՍՀՄ), ռուս ֆուտբոլիստ, Տուլայի «Արսենալ» ակումբի հարձակվող։


== Կարիերա ==
Մոսկվայի «ՖՇՄ-Տորպեդո» ակումբի սան է։ Ֆուտբոլային դպրոցն ավարտելուց հետո կնքել է իր առաջին պրոֆեսիոնալ պայմանագիրը Մոսկվայի «Տորպեդո» ակումբի հետ։ Ակումբի հիմնական կազմում առաջին հանդիպումն անցկացրել է 2004 թվականի սեպտեմբերի 24-ին «Կռիլյա Սովետով» ակումբի դեմ խաղում, իսկ առաջին գոլը խփել է 2005 թվականի սեպտեմբերի 24-ին՝ գրավելով Մոսկվայի «Լոկոմոտիվ» ակումբի դարպասը։ 2009 թվականին Լուցենկոն ընդգրկվել է «Ստավրոպոլիե-2009» ակումբի պաշտոնական հայտացուցակում (12 խաղ), դրանից հետո տեղափոխվել է «Ռոստով» (11 խաղ), ապա վարձավճարով հանդես եկել Բելգորոդի «Սալյուտ» ակումբում (11 խաղ, 1 գոլ)։ 2011 թվականին տեղափոխվել է Խաբարովսկի «ՍԿԱ-Էներգիա» ակումբ, որտեղ ստացել է մշտական պրակտիկա հարձակման գծում (75 խաղ, 21 գոլ), իսկ 2013 թվականին դարձել է Սարանսկի «Մորդովիայի» խաղացող։ Սարանսկի ակումբի հետ միասին Լուցենկոն վերադարձել է Պրեմիեր լիգա, որտեղ 2015/16 մրցաշրջանում 10 գոլով դարձել է ակումբի լավագույն ռմբարկու և Մամաևի ու Մելգարեխոյի հետ կիսել 6-րդ հորիզոնականը առաջնության ռմբարկուների ցանկում։
2016 թվականի հունիսի 20-ին դարձել է Մոսկվայի «Դինամո» ակումբի խաղացող։ «Սպիտակաերկնագույնների» կազմում դարձել է 2016/17 մրցաշրջանի ՖԱԼ առաջնության հաղթող և վերադարձել է «Դինամո» ակումբի հետ վերադարձել ՌՖՊԼ։
2019 թվականի հունիսի 13-ին «Դինամոն» իր կայքում հրապարակել է, որ Լուցենկոն հեռացել է թիմից, իսկ 2019 թվականի հունիսի 16-ին վերջինս տեղափոխվել է Տուլայի «Արսենալ» ակումբ։


== Ձեռքբերումներ ==
«Մորդովիա»

ՖԱԼ առաջնության հաղթող – 2013/14«Դինամո» (Մոսկվա)

ՖԱԼ առաջնության հաղթող – 2016/17


== Վիճակագրություն ==


=== Ակումբային ===
2019 թվական օգոստոսի 14-ի դրությամբ


== Ծանոթագրություն ==


== Արտաքին հղումներ ==
Եվգենի Լուցենկոյի էջը «Տորպեդո» ակումբի կայքում (archive.org)
Ֆուտբոլիստի վիճակագրությունը onedivision.ru կայքում Archived 2011-11-20 at the Wayback Machine.
Ջաղիրա

Ջաղիրա (վրաց.՝ ჯაღირა), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Դիրք ==
Գյուղը գտնվում է ծովի մակարդակից 210 մետր բարձրության վրա։ Շրջկենտրոն Ծալենջիխայից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 237 մարդ։


== Ծանոթագրություններ ==
Կալինովկա (գյուղ, Բալակլեյայի շրջան)

Անվան այլ կիրառումների համար տե՛ս՝ ԿալինովկաԿալինովկա (ուկրաիներեն՝ Калинівка), գյուղ Ուկրաինայի Խարկովի մարզի Բալակլեյայի շրջանում։ Հիմնադրվել է 1870 թվականին։
2001 թվականի տվյալներով Կալինովկա գյուղում բնակվում էր 309 մարդ։ Բնակավայրը զբաղեցնում է 0,781 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օգլ

Օգլ, արտարեգակնային համակարգի մոլորակ է, որը պտտվում է OGLE-2005-BLG-390L աստղի շուրջ։ Աստղը Երկրից գտնվում է 21,500 ± 3,300 լուսատարի հեռավորության վրա, Ծիր կաթին գալակտիկայի կենտրոնին մոտ։ 


== Ֆիզիկական բնութագրերը ==
Մոլորակից իր աստղի շուրջ պտտվելու համար պահանջվում է տասը երկրային տարի։ Կշռում է հինգ Երկրի զանգված։ Որոշ աստղագետների կարծիքով ունի բարակ մթնոլորտային շերտ և ամուր կեղև, ինչպես Երկիրը։ Մոլորակի աստղից ունեցած հեռավորությունից կարելի է ենթադրել որ մակերեսին ջերմաստիճանը 220 °C է։ Եթե լեռնակազմական գործընթացները այնտեղ ավարտվել են ուրեմն շատ տարրեր, որոնք Երկրի վրա հեղուկ կամ գազային վիճակում են, այնդեղ կլինեն պինդ ու բյութեղային։ Եթե լեռնակազմությունը շարունակվում է, ուրեմն այն սառցագազային մոլորակ է, ինչպես Ուրանը։
Lovely (երգ, Բիլլի Այլիշ և Քալիդ)

«Lovely», ամերիկացի երգչուհի Բիլլի Այլիշի և երգիչ Քալիդի երգը, որը թողարկվել է 2018 թվականի ապրիլի 19-ին Darkroom և Interscope Records լեյբլներում, որպես սինգլ ներառվել է «13 պատճառ՝ ինչու» հեռուստասերիալի երկրորդ եթերաշրջանի սաունդթրեքում և Don’t Smile at Me մինի ալբոմի Ճապոնական ֆիզիկական թողարկման մեջ։


== Պատմություն ==
Երգը գրվել է Բիլլի Այլիշի, Քալիդի և Բիլլիի եղբոր` Ֆինիս Օ'Քոնելի կողմից։


== Երաժշտական տեսահոլովակ ==
Երգի երաժշտական տեսահոլովակը Քալիդի մասնակցությամբ թողարկվել է 2018 թվականի ապրիլին։ Ռեժիսորը Taylor Cohen-ն է։ Տեսահոլովակում ցուցադրված են Բիլլին և Քալիդը, ովքեր փակված են ապակե արկղի մեջ։ Արկղի մեջ անձրև է սկսվում և ջուրը սառչում է։ Երբ սառույցը հալչում է պարզվում է, որ արկղը դատարկ է։ 2019 թվականի հուլիսի տվյալներով տեսահոլովակը ՅուԹյուբում ունի ավելի քան 390 միլիոն դիտում։


== Հիթ-շքերթներ ==


== Հավաստագրեր ==


== Ծանոթագրություններ ==
Շազիկ Քյոյլույան

Շազիկ Քյոյլույան (նաև՝ Սըվաճեան, Լուսնակ Սարգսի Քյոյլույան, 1854, Կոստանդնուպոլիս, Օսմանյան կայսրություն - սեպտեմբերի 6, 1905(1905-09-06), Կոստանդնուպոլիս, Օսմանյան կայսրություն), դերասանուհի, երգչուհի (սոպրանո)։ 


== Կենսագրություն ==
Ստացել է թերի կրթություն, զբաղվել ձեռագործությամբ։ 
Ռեժիսոր Պետրոս Մաղաքյանը, ծանոթանալով Քյոյլույանի բեմական ու ձայնային տվյալներին, նրան հրավիրել է «Վարդովյան թատերախումբ», սովորեցրել գրել-կարդալ և դերասանական արվեստ, իսկ Տիգրան Չուխաճյանը մշակել է ձայնը՝ հասցնելով կատարելության։ 
Առաջին անգամ հանդես է եկել 1872 թվականին՝ Տ. Չուխաճյանի «Արիֆի խորամանկությունը» կոմիկական օպերայում, ապա աննախադեպ հաջողությամբ կատարել է նաև նրա մյուս կոմիկական օպերաների գլխավոր դերերգերը (Գյուլի, Ֆաթիմե՝ «Քեոսե Քեհյա», «Լեբլեբիջի Հոր-հոր աղա»)։
Պետրոս Մաղաքյանի ղեկավարությամբ խաղացել է մի քանի սուբրետ դերեր, ապա հանդես է եկել նաև արևմտաեվրոպացի կոմպոզիտորների կոմիկական օպերաներում, որտեղ հասել է պրոֆեսիոնալ մակարդակի, արժանացել բարձր գնահատականի։ Եղել է նաև Տ. Չուխաճյանի և Տիգրան Գալեմճյանի հիմնադրած «Օսմանյան օպերային թատերախմբի» հիմնական անդամներից։ Տ. Չուխաճյանի և Արշակ Պենկլյանի օպերետային խմբում ելույթներ է ունեցել Կոստանդնուպոլսում և Ադրիանապոլսում։ Գլխավոր դերերգերով հանդես է եկել նաև այլ օպերետներում («Զեյբեկներ», «Բարեկենդանի հարսը») և երգախառն վոդևիլներում։
Կամերինո

Կամերինո  (իտալերեն՝ Camerino), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 7.135 մարդ (2010 թվականի տվյալներով)։ Տարածքը կազմում է 129 կմ²։ Փոստային ինդեքս՝ 62032։ Հեռախոսային կոդ՝ 0737։


== Պատմություն ==
Հայտնի է եղել Ք.ա. 4-րդ դարում, ինչպես Կամերինյում անվամբ, այնպես էլ կենտրոն Յումբրիան ցեղերի։ Քաղաքը ձեռք է բերել մեծ նշանակություն վաղ միջնադարում, երբ քաղաքի կենտրոնն էր Սպոլետո բերդը, որիս հետո այն դարձավ մարկգրաֆություն, ապա դքսություն։ 11-րդ դարի կեսերին քաղաքը հայտնվեց Բոնիֆեյս Թուսքենի ձեռքին, որի աղջիկն այն կտակեց Կամերինսկույու նշանավոր Հռոմի պապին։ 1256 թվականին քաղաքը ավերվեց Մանֆրեդ Սինցիլի թագավաորի կողմից, 1336 թվականին շարունակում էր գոյություն ունենալ համալսարանը։ 1460 թվականին կառուցվել է իշխանների ամրոց, որը կոչվել է Վերածնունդ։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Քարաձի (գետ)

Քարաձի, Աթդաշ, Նազարխան, գետ Հայաստանի Գեղարքունիքի մարզում, Արգիճիի ձախ վտակը։ Սկիզբ է առնում Գեղամա լեռնավահանի Գեղասար լեռնագագաթի հարավային լանջից՝ մոտ 3000 մ բարձրությունից։ Երկարությունը 25 կմ է, ջրհավաք ավազանը՝ 96 կմ²։ Տարեկան միջին ծախսը 1,61 մ³/վ է։ Գետահովիտը V-աձև է։ Սնումը ձնաանձրևային է, վարարումը՝ մայիս-հունիսին։


== Ծանոթագրություններ ==
Մյաելտկյուլա

Մյաելտկյուլա (էստ․՝ Mäeltküla), գյուղ Էստոնիայի Վիլյանդիմաա նահանգի Վիիռացի շրջանում։
2011 թվականի տվյալներով գյուղում բնակվում էր 86 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ջահիթ Սըքթը Թարանջը

Ջահիթ Սըթքը Թարանջը (թուրքերեն՝ Cahit Sıtkı Tarancı) (ի ծնե Հուսեյին Ջահիթ, հոկտեմբերի 4, 1910(1910-10-04), Դիարբեքիր, Օսմանյան կայսրություն - հունվարի 12, 1956(1956-01-12), Վիեննա, Ավստրիա), թուրք բանաստեղծ և գրող։


== Կենսագրություն ==
Թարանջըն Դիարբեքիրում առավել հայտնի կլանային ընտանիքներից մեկի ներկայացուցիչներից է եղել։ Նրա հայրը Փիրինչիզադե Բեքիր Սըթքըն և հորեղբայրը Փիրինչիզադե Ազիզ Ֆեյզին մեծ դերակատարություն են ունեցել 1915 թվականի Հայոց ցեղասպանության ժամանակ Դիարբեքիրի հայերի կոտորածների ժամանակ։
Թարանջըն իր միջնակարգ կրթությունը ստացել է Ստամբուլի Սուրբ Հովսեփ ֆրանսիական դպրոցում, այնուհետ սովորել Գալաթասարայի վարժարանում։ Ավագ դպրոցն ավարտելուց հետո՝ Թարանջըն իր կրթությունը շարունակել է Ստամբուլի քաղաքական գիտությունների դպրոցում, որտեղ սովորել է 1931-1935 թվականներին։ Կրթությունն ավարտելուց հետո մեկնել է Փարիզ՝ սովորելու Փարիզի քաղաքական հետազոտությունների ինստիտուտում։ 1940 թվականին՝ Երկրորդ համաշխարհային պատերազմի ժամանակ կրթությունը կիսատ է թողել և վերադարձել Թուրքիա։
1944 թվականից սկսած աշխատել է որպես թարգմանիչ Անադոլու պետական լրատվական գործակալությունում, Թուրքիայի հացահատկի միությունում և երկրի Աշխատանքի նախարարությունում։
1951 թվականին նա ամուսնացել է Ջավիդան Թընազի հետ։ 1954 թվականին, առողջական սուր խնդիրների պատճառով, դարձել է հաշմանդամ։ Իր հիվանդության համար բուժում չգտելով Թուրքիայում՝ նրան տեղափոխել են Ավստրիայի մայրաքաղաք Վիեննա։ Նա մահացել է 1956 թվականի հոկտեմբերի 13-ին Վիեննայի հիվանդանոցներից մեկում։ Նրա մարմինը տեղափոխվել է Թուրքիա և հողին հանձնվել Անկարայի Ջեբեջի Ասրը գերեզմանատանը։


== Երկեր ==
ՊոեզիաÖmrümde Sükut (1933)
Otuz Beş Yaş (1946)
Düşten Güzel (1952)
Sonrası (1957)ԱրձակZiya'ya Mektuplar (1957)


== Ծանոթագրություններ ==


== Արտաքին հղումներ ==
Şiirleri - Poems Archived 2012-03-19 at the Wayback Machine.
Cahit Sıtkı Tarancı - On his life and poetry
Սասուն (այլ կիրառումներ)

Սասուն եզրը կարող է վերաբերել՝

Սասուն կամ Սանասունք - գավառ Մեծ Հայքի Աղձնիք նահանգի կազմում
Սասուն - գյուղ Արևմտյան Հայաստանում, Բիթլիսի վիլայեթի Գյոզալդարայի գավառակում
Սասուն - գավառակ Արևմտյան Հայաստանում, Բիթլիսի վիլայեթի Գենջի գավառում
Սասուն - գետ Հայկական լեռնաշխարհում, Քաղիրդի ձախ վտակը
Սելեց (այլ կիրառումներ)

Սելեց, կարող է վերաբերել՝

Սելեց - գյուղ, Ուկրաինայի Ժիտոմիրի մարզի Նարոդիչի շրջանում
Սելեց - գյուղ, Ուկրաինայի Ժիտոմիրի մարզի Չեռնյախովսկի շրջանում
Սելեց - գյուղ, Ուկրաինայի Ռովնոյի մարզի Դուբրովիցայի շրջանում
Սելեց - գյուղ, Ուկրաինայի Վոլինի մարզի Վլադիմիր-Վոլինի շրջանում
Սելեց - գյուղ, Ուկրաինայի Վոլինի մարզի Տուրիի շրջանում
Մեծ Շերդինա

Մեծ Շերդինա (ռուս.՝ Большая Шердына), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Պեչորա գետի ձախ ափին 1197 կմ հեռավորության վրա։ Գետի երկարությունը կազմում է 25 կմ։

Ջրային օբյեկտի կոդը հանրային գրանցմամբ —03050100212103000060770
Կոդը ըստ հիդրոլոգիական հետազոտության (ՌԴ) — 103006077
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Զիլքալե

Զիլքալե կամ Զիլ Քալե (Զիլ կամ Ներքին ամրոց, թուրք.` Zilkale), միջնադարյան բերդամրոց Թուրքիայում։ Գտնվում է Սևծովյան տարածաշրջանի Ռիզեի մարզում, Չամլըհեմշին (Ներքին Վիժե) ավանի շրջանում` Քաջքարից սկիզբ առնող Ֆըրթընա գետի հովտում (Փոթորկոտ հովիտ) և հանդիսանում է պատմական հուշարձան։


== Նկարագիրը ==
Այն հավանաբար կառուցվել է 14-15-րդ դարերում, Բյուզանդական կայսրության ժամանակաշրջանում, 1130 մ բարձրություն ունեցող ժայռաբլրի վրա, որտեղից երևում է բազմաթիվ հինավուրց կամուրջներով, ջրվեժներով, կտրուկ զառիթափերով և հարուստ բուսականությամբ գետահովիտը։ Ամրոցը կազմված է արտաքին պատերից, միջնապատերից և ներքին դղյակից, որտեղ առկա են նախկին բնակելի շինությունները, ժամատունը և գլխավոր աշտարակը։
Համաձայն բրիտանացի բյուզանդագետ Էնթոնի Բրայերի, ժամատունը հայկական է և կառուցվել է Տրապիզոնի կայսրության ժամանակներում, համշենահայերի կողմից` տեղի իշխան Առաքելի համար։ Օսմանյան կայսրության տիրապետության ժամանակաշրջանում, Զիլքալեն հիմնականում ծառայել է ռազմական նպատակների համար։
Զիլքալեի մասին իրենց աշխատություններում տեղեկություններ են հայտնել հայ աշխարհագրագետ Ղուկաս Ինճիճյանը և պատմաբան Մինաս Բժշկյանը։


== Անվանումը ==
Անվանումն ստուգաբանվում է թուրքերեն «զիլ»` զանգ, ղողանջ և «քալե»` դղյակ, ամրոց բառերով։ Շրջանառվում է նաև անվան պարսկերեն «զիր»` ներքին և թուրքերեն «քալե»` դղյակ, ամրոց տարբերակը։


== Ծանոթագրություններ ==
17-րդ բանակային կորպուս (Ռուսական կայսրություն)

17-րդ բանակային կորպուս (Ռուսական կայսրություն) (ռուս.՝ 17-й армейский корпус (Российская империя)), ռուսական բանակի կորպուս։ Կազմավորվել է 1888 թվականին։ 1914 թվականի օգոստոսի 5-ից կորպուսը գտնվում է Հարավարևմտյան ռազմաճակատի 5-րդ բանակի կազմում։


== Կազմ ==
Մինչև պատերազմի սկսվելը մտել է Մոսկովյան ռազմական օկրուգի մեջ։ 
Կազմը 18.07.1914թ-ի դրությամբ` 

3-րդ հետևակային դիվիզիա
1-ին բրիգադա
9-րդ հետևակային Ինգերմանլանդսկյան գունդ
10-9-րդ հետևակային Նովոինգերմանլանդսկյան գունդ
2-րդ բրիգադա
11-րդ հետևակային Պսկովյան գունդ
12- րդ հետևակային Վելիկոլուցկյան գունդ
3-րդ  հրետանային բրիգադա
35-րդ հետևակային դիվիզիա
1-ին բրիգադա
137-րդ հետևակային Նեժինյան գունդ
138- րդ հետևակային Բոլխովյան գունդ
2-րդ բրիգադա
139- րդ հետևակային Մորոշանյան գունդ
140- րդ հետևակային Զարայյան գունդ
35-րդ հրետանային բրիգադա
17-րդ հրասանդա –հրետանային դիվիզիոն
3-րդ ծանր հրետանային դիվիզիոն
17-րդ  սակրավորական գումարտակԾանոթություն` պատերազմի սկզբում կորպուսին միացավ 61-րդ հետևակային դիվիզիան  (241-րդ Սելդեցկի, 242-րդ Լուկովսկի,  243-րդ Խոլմսկի,  244-րդ Կրասնոստավսկի հետևակային գնդերը)


== Հրամանատարներ ==
08.11.1888 - 28.11.1892 - Գեներալ-լեյտենանտ (30.08.1892` հետևազորի գեներալ) Զալեսով Նիկոլայ Գավրիլովիչ
20.12.1892 - 14.07.1899 - Գեներալ-լեյտենանտ (06.12.1898` հեծելազորի գեներալ) Լեոնով Ստեպան Ստեպանովիչ
14.07.1899 - 04.11.1905 - Գեներալ-լեյտենանտ (06.12.1901` հեծելազորի գեներալ) բարոն Բիլդերլինգ Ալեքսանդր Ալեքսանդրովիչ
12.02.1906 թվականից - Գեներալ-լեյտենանտ  Վոլկով Վլադիմիր Սերգեևիչ  (ժամանակավոր հրամանատար  )
24.04.1906 - 03.04.1909 - Գեներալ-լեյտենանտ (06.12.1907` հետևազորի գեներալ) Գլազով Վլադիմիր Գավրիլովիչ
15.04.1909 - 02.04.1917 - Գեներալ-լեյտենանտ (06.12.1910` հետևազորի գեներալ) Յակովլև Պյոտր Պետրովիչ
02.04.1917 - 28.07.1917 - Գեներալ-լեյտենանտ Օգորոդնիկով Ֆյոդր  Եվլամպիևիչ
28.07.1917 - хх.02.1918 - Գեներալ-մայոր (23.08.1917` գեներալ լեյտենանտ)  Շիլլինգ Նիկոլայ Նիկոլաևիչ


== Արտաքին հղումներ ==
Русская армия в Великой войне: Картотека формирований
К. А. Залесский. Первая мировая война. Правители и военачальники. Биографический энциклопедический словарь. 2000
Военный энциклопедический словарь. М., Военное издательство, 1984. Галицийская битва 1914, с. 178; Галич-Львовская операция 1914, с. 178; Люблин-Холмская операция, с. 411; Юго-Западный фронт 1914-1917, с. 838;
Зайончковский A.M. Первая мировая война - СПб.: Полигон, 2002.
Сайт Web creation. Битвы во время Галицийской операции. 5-я русская армия (25-й, 19-й, 5-й, 17-й корпуса)
Մայքլ Ստայպ

Ջոն Մայքլ Ստայպ (անգլ.՝ John Michael Stipe, հունվարի 4, 1960(1960-01-04), Դեկատուր, Ջորջիա, ԱՄՆ), ամերիկացի երաժիշտ, երգիչ, լուսանկարիչ, R.E.M. ռոք խմբի լիդեր։ Բացի երաժշտությունից Ստայպը զբաղվում է հասարակական գործունեությամբ և ղեկավարում է երկու կինոընկերություններ՝ C-00-ն և Single Cell Pictures-ը։
Մայքլ Ստայպը Կուրտ Քոբեյնի և Քորթնի Լավի դստեր՝ Ֆրենսիս Քոբեյնի կնքահայրն է։


== Կենսագրություն ==
Մայքլ Ստայպը ծնվել է զինվորականի ընտանիքում, մանկության մեծ մասն անցկացրել է Գերմանիայում, ապա տեղափոխվել է ԱՄՆ-ի Տեխաս, Իլինոյս, Ալաբամա և Ջորջիա նահանգներ։ 1978 թվականին Մայքլն ավարտել է դպրոցը և ընդունվել Ջորջիայի համալսարան, որտեղ սովորել է լուսանկարչություն և կերպարվեստ։
1980 թվականին Ստայպը ծանոթացել է Փիթեր Բակի հետ, վերջինիս հետ որոշել է ստեղծել ռոք խումբ։ Շուտով նրանց են միանում երկու նոր մասնակիցներ՝ Մայք Միլզը և Բիլ Բերին։ R.E.M. խմբի անդամները (ի դեպ, անվանումը շատ պատահական է առաջացել) ընդհատեցին ուսումը բուհում, որպեսզի շարունակեն իրենց երաժշտական կարիերան։
Մայք Ստայպ բաց բիսեքսուալ է.


== Սկավառակագրություն ==
Այստեղ ներառվել են երգեր մինչ R.E.M.-ի ստեղծվելը1989: Kid Fears (Indigo Girls խմբի հետ)
1991: I’ll give you my skin (Indigo Girls խմբի հետ)
1991: You Woke Up My Neighbourhood (Billy Bragg խմբի հետ)
1992: Trout (Նենե Չերի-ի հետ)
1994: Your Ghost (Քրիստին Հերշ-ի հետ)
2001: Որոշ երգեր Two ալբոմից, Utah Saints խմբի հետ։
2002: Greenfields (Faultline խմբի հետ)
2006: Broken Promise (Placebo խմբի հետ)
2006: In the Sun (Coldplay, երգը հասանելի է միայն iTunes Store-ում)


== Ծանոթագրություններ ==


== Գրականություն ==
Buckley, David. R.E.M.: Fiction: An Alternative Biography. Virgin, 2002. ISBN 1-85227-927-3
Platt, John (editor). The R.E.M. Companion: Two Decades of Commentary. Schirmer, 1998. ISBN 0-02-864935-4


== Արտաքին հղումներ ==
Չիժովների քաղաքային դաստակերտ

Չիժովների քաղաքային դաստակերտ (ռուս.՝ Городская усадьба Чижовых), շենքերի համալիր Մոսկվայի կենտրոնում (Ստարոմոնետնի նրբանցք, տուն 20, շինություններ 1, 2, 3)։ Կառուցվել է XIX դարի սկզբին ամպիր ոճով ավելի վաղ շինությունների հիման վրա։ Ներկայումս դաստակերտը զբաղեցնում է Ռուսաստանի գիտությունների ակադեմիայի Երկրաբանական ինստիտուտը։ Քաղաքային դաստակերտն ունի մշակութային ժառանգության դաշնային նշանակության օբյեկտի կարգավիճակ։


== Պատմություն ==
«Առևտրականների կանանց՝ Աֆիմյա և Իրինա Չիժովների» տունը հայտնվել է Ստարոմոնետնի նրբանցքում XIX դարի սկզբին։ Դաստակերտային համալիրի հիմքում ավելի վաղ շինություններ են, որոնց ստեղծման ժամանակը չի պարզվել։ Ավելի ուշ գլխավոր տանը կցակառուցվել է շինություն, իսկ ձախ կողատանն ավելացվել է երկրորդ հարկ և երկարացվել։ Ավարտուն տեսքը դաստակերտը ձեռք է բերել 1830-ական թվականների ավարտին։
Գլխավոր տունը գրեթե ամբողջությամբ պահպանել է իր արտաքին տեսքը, բացի նրանից, որ 1920-ական թվականներին տաշվել են ներքևի հարկի պատուհանները։ Այն կանգնած է ճակատով դեպի նրբանցքը, կենտրոնական մասն առանձնացված է սյունասրահով։ Առանձնատան ճակատները զարդարված են ծեփածո խորաքանդակներով։ Ձախ կողատան և գլխավոր տան միջև կոփածո երկաթե դարպասով և ճերմակաքար մույթերով դասական ցանկապատ է։ Պահպանվել են մուտքերի վրայի մետաղական հովանոցները, մասնագետները վերականգնել են XIX դարին բնորոշ փորագրված փայտե դռնակը։ Առանձնատան ներսույթը կորսված է։ Դաստակերտի բակի խորքում գտնվում է ծառայողական մասնաշենքը (XIX դար)։
Խորհրդային տարիներին դաստակերտում տեղակայված էր ԽՍՀՄ ԳԱ Քարոլորտի ինստիտուտը։ Դաստակերտի ծառայողական մասնաշենքի ճակատին տեղադրված են ինստիտուտի հիմնադիր ակադեմիկոս Ալեքսանդր Սիդորենկոյի, ինչպես նաև ակադեմիկոսներ Նիկիտա Բոգդանովի և Ալեքսանդր Յանշինի հուշատախտակները։ Ներկայումս դաստակերտը զբաղեցնում է Ռուսաստանի գիտությունների ակադեմիայի Երկրաբանական ինստիտուտը։ 


== Պատկերասրահ ==

		
		
		
		


== Ծանոթագրություններ ==
Յարեշկի (գյուղ, Անդրուշևկայի շրջան)

Յարեշկի (ուկրաիներեն՝ Ярешки), գյուղ Ուկրաինայի Ժիտոմիրի մարզի Անդրուշևկայի շրջանում։
2001 թվականի տվյալներով Յարեշկի գյուղում բնակվում էր 517 մարդ։ Բնակավայրը զբաղեցնում է 10003 կմ² տարածք։ Բնակչության խտությունը կազմում էր 51,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)